AQSh prezidenti Donald Tramp mamlakatda keyingi ikki yil davomida sobiq prezident Barak Obama davridagiga nisbatan ijobiy o‘zgarishlar bo‘lganini qayd etdi, deb xabar berdi Interfaks. Trampning fikricha, AQSh "Obama ma’muriyati va uning barcha qilgan ishlariga qaramasdan" ajoyib iqtisodiyotga ega. U Obama ma’muriyati tomonidan iqtisodiy sohalarda qo‘shimcha qiyinchiliklar keltirib chiqargan noto‘g‘ri qarorlar qabul qilinganini qayd etdi. "Agarda 2016 yilgi saylov paytida mana shunday fikrlash davom etganida AQSh hozirda tushkunlikni boshdan kechirayotgan bo‘lardi", deb yozdi Tramp tvitterda. Shu bilan birga u amerikaliklarni demokratlarga quloq solmaslikka chaqirdi.